เงินบาทเปิด 36.16/18 แกว่งแคบ-วอลุ่มเบาบางก่อนหยุดยาว มองกรอบ 36-36.20
เงินบาทเปิดตลาดเช้านี้อยู่ที่ระดับ 36.16/18 บาท/ดอลลาร์ ใกล้เคียงจากช่วงเย็นวันศุกร์ที่ปิดตลาดที่ระดับ 36.18/20 บาท/ดอลลาร์
21 ธ.ค. 2558

นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 36.16/18 บาท/ดอลลาร์ ใกล้เคียงจากช่วงเย็นวันศุกร์ที่ปิดตลาดที่ระดับ 36.18/20 บาท/ดอลลาร์
เงินบาทวันนี้คาดว่าจะแกว่งอยู่ในกรอบแคบๆ ก่อนช่วงวันหยุดยาว ซึ่งบางประเทศจะเริ่มปิดตลาดก่อนช่วงคริสมาสต์ ซึ่งทำให้ในรอบสัปดาห์นี้การซื้อขายในตลาดจะดูบางๆ
“ทิศทางเงินบาทวันนี้คงแกว่งในกรอบแคบก่อนจะหยุดยาวช่วงคริสมาสต์และปีใหม่ ตลาดคงบางๆ” นักบริหารเงิน ระบุ
นักบริหารเงิน คาดว่า เงินบาทวันนี้จะเคลื่อนไหวอยู่ในกรอบ 36.00-36.20 บาท/ดอลลาร์